text: Luciaoptog - nu med drenge-rap
  13 december 2018 kl. 13.59
  Torsdag er Luciadag, hvor der i mange institutioner og på skoler er arrangeret Lucia-optog. 
  De fleste forbinder Lucia-optog med piger med lys på hovedet og i hænderne, der går rundt i mørke, mens deres stolte forældre andægtigt ser til.
  Dorthe Lund, børnehaveklasseleder, Bolderslev Skole: "Vi har mange drenge i år, så derfor fandt vi på det med julerap for at få alle med."
  Lucia-traditionen apellerer ikke så stærkt til drenge - og det har man i år taget konsekvensen af på Bolderslev Skole ved Aabenraa, hvor det traditionelle optog sluttede med en særlig julerap udført af en flok drenge på podiet.
  - Vi har mange drenge i år, så derfor fandt vi på det med julerap for at få alle med - og det har alle været glade for. Både piger og drenge fik på den måde en god oplevelse, siger børnehaveklasseleder Dorthe Lund, Bolderslev Skole.
  Santa Lucia
  Lucia var en italiensk, kristen pige, som led martyrdøden den 13. december år 304. Kort efter hendes død begyndte den katolske kirke at antage hende som helgen.Nu fejres hun på sin dødsdag, som i den julianske kalender var årets korteste dag. Fejringen ser dog forskellig ud rundt om i verden.I Sverige har man fejret Lucia-natten eller ”Lussenatten” siden 1600-1700-tallet, og Danmark har inspireret af den svenske tradition fejret Lucia med blandt andet luciaoptog siden 1944.Lucia kommer af det latinske ord 'lux', som betyder lys. Men navnet er nok mest kendt i Danmark fra Alex Garffs vise "Santa Lucia," som bliver sunget af de unge luciabrude, som går optog den 13. december. Kilde: Kristendom.dk
  
  